মমতা হুঁশিয়ারি দিয়ে বলেন, ‘আগুন নিয়ে খেলবেন না। আসাম-পশ্চিমবঙ্গ সীমান্তে অশান্তি হলে তার প্রভাব পড়বে বাংলায়। আসামে সবাই বাঙালি খেদাও করছে। এটা মেনে নেওয়া হবে না। চক্রান্ত করে মানুষকে নিজের এলাকা থেকে সরানোর নোংরা চেষ্টা করছে ভারতীয় জনতা পার্টি (বিজেপি)।’ এই ঘোষণার পর আসামের ছাত্র সংগঠন আসু, বিজেপি, অগপ, বিপিএফ, অসম যুব-ছাত্র পরিষদ, অহম ছাত্র সংস্থা, সারা আসাম ছাত্র সংস্থাসহ অসমিয়া বিভিন্ন রাজনৈতিক দল মমতার কঠোর সমালোচনা করে মাঠে নেমে পড়েছে। তারা মমতার বিরুদ্ধে আন্দোলন শুরু করেছে।